text: 120. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 518 της 4/5 Οκτ. 1989 (ΦΕΚ Α΄ 220) «Για τις δικηγορικές Εταιρείες». Καταργήθηκε,πλην του άρθρ. 45 παρ. 1, 2 και 3 εδάφ. α΄, το οποίο διατηρήθηκε σε ισχύ, από το άρθρ. 40 Π.Δ. 81/18-23 Μαϊου 2005 (ΦΕΚ Α΄120), κατωτ. αριθ. 127. ΒΙΒΛΙΑ ΕΣΟΔΩΝ-ΕΞΟΔΩΝ ΕΤΑΙΡΕΙΑΣ Άρθρ.45.-1.Η εταιρεία τηρεί βιβλία Β΄ κατηγορίας (εσόδων-εξόδων) σύμφωνα με το άρθρ. 5 του Κώδικα Φορολογικών Στοιχείων, αλλά αντί τιμολογίων εκδίδει τις προβλεπόμενες από το άρθρ. 13 παρ. 12 αποδείξεις παροχής υπηρεσιών. Στο Βιβλίο εσόδων - εξόδων και στις τελευταίες σελίδες του, στο τέλος κάθε διαχειριστικής περιόδου και το αργότερο μέσα στον επόμενο μήνα από τη λήξη της, καταχωρίζεται και ανάλυση που εμφανίζει το ποσόν καθαρών εσόδων, που αναλογεί σε κάθε εταίρο, σύμφωνα με το καταστατικό της Εταιρείας, και τις αποφάσεις των εταίρων. 2.Το δεύτερο εδάφιο της παρ. 2 του άρθρ. 1 του Π.Δ. 99/1977 δεν εφαρμόζεται για τις δικηγορικές εταιρείες. 3.Κατά τα λοιπά για τον προσδιορισμό των αποτελεσμάτων της Εταιρείας και του φορολογητέου εισοδήματος των εταίρων, εφαρμόζονται οι αντίστοιχες διατάξεις που ισχύουν για τις ομόρρυθμες εταιρείες.  